युवक के भाई कमलेश ने कोर्ट, पुलिस थाने और जेल से दस्तावेज हासिल किए तो थाने में 2-3 अक्टूबर को पुलिस कार्रवाई, दर्ज अपराध में कई विरोधाभासी तथ्य सामने आए। तथ्यात्मक साक्ष्य नहीं होने के बाद भी भगवां पुलिस ने न केवल बलात्कार का अपराध दर्ज कर लिया बल्कि विभिन्न कार्रवाई, कपड़ों की जब्ती और उनके फोरेंसिक परीक्षण में भी निर्धारित प्रक्रिया का ध्यान नहीं रखा गया। एफएसएल परीक्षण भी तय मापदण्डों के आधार पर नहीं कराए गए। इससे पुलिस की मनमानी कार्रवाई भी सामने आ गई। जिसको लेकर पीडि़त के भाई ने पुलिस अधिकारियों और मानवाधिकार आयोग को भी शिकायत की है।